Nous, officiaux de la court de Besençon, faisons savoir à touz que par devant nous establi en droit maistre Jehans d’Avenne, clerc, de Besençon, cognoit et confesse en droit per devant nous que il tient et ha en nom de noble home et saige monsignour Jehan de Chalon, signour d’Allay, maire et vicon de Besançon, une vigne qui fut Perrin Maier, son frere, assise en la porte d’Aleingnes, delez la vigne mons. Nardin, prevoire. En tesmoignaige de laquel chose, à la priere doudit maistre Jehan, avons mis le seel de la court de Besençon en ces lettres, faites et données le juedi après les Bordes, l’an Nostre Signour corrant mil CCC et sept.